|  |
| --- |
| **Izziņa par atzinumos sniegtajiem iebildumiem Ministru kabineta noteikumu projektam****„Noteikumi par ikmēneša piemaksu pie vecuma un invaliditātes pensijas”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | **Latvijas Darba devēju konfederācija (LDDK)** |
| 1. | Skat. noteikumu projektu. | LDDK iebilst pret Projektu kopumāEsošais regulējums paredz, ka personām, kuras pensionējās līdz 2011.gada 31.decembrim, par apdrošināšanas stāžu līdz 1996.gadam piešķir piemaksas no viena līdz pusotram euro. Savukārt personām, kuras pensionējas pēc 2011.gada 31.decembra, piemaksas nepiešķir. Šāds modelis, ka personas darbmūža novērtējums ir būtiski atšķirīgs pēc personas dzimšanas gada pazīmes, ir netaisnīgs un pēc būtības šī atšķirība iespēju robežās būtu samazināma. Savukārt Projekts paredz piemaksām piemērot papildu indeksus, tādā veidā vēl vairāk palielinot plaisu starp pensionāru darbmūža novērtējumu pēc personas dzimšanas gada pazīmes. | **Iebildums nav ņemts vērā.**Personu loks, kam ir tiesības uz piemaksu pie vecuma vai invaliditātes pensijas, ir noteikts likuma „Par valsts pensijām” pārejas noteikumu 41. un 41.1 punktā. Savukārt Ministru kabineta noteikumi nosaka ikmēneša piemaksas pie vecuma un invaliditātes pensijas par apdrošināšanas stāžu apmēru, kā arī piemaksas piešķiršanas, aprēķināšanas, noteikšanas, pārskatīšanas un izmaksas kārtību. Noteikumu projekts nenosaka personu loku, kam būtu piešķirama piemaksa pie pensijas. |  | Skat. noteikumu projektu. |
| 2. | Noteikumu projekta 2. un 7.punkts:„2. Piemaksa ir atkarīga no apdrošināšanas stāža (pilnos gados), kas uzkrāts līdz 1995.gada 31.decembrim un par kuru Latvijā ir piešķirta (aprēķināta) vecuma vai invaliditātes pensija (turpmāk – apdrošināšanas stāžs), un to nosaka par katru apdrošināšanas stāža gadu.7. Piemaksu piešķir aģentūra, pamatojoties uz tās rīcībā esošo šo noteikumu [2.punktā](https://likumi.lv/ta/id/185424#p2) minē-to informāciju.” | LDDK iebilst pret Projekta 2.punktu un 7.punktuProjekta 2.punktā paredzēts noteikt, ka piemaksa ir atkarīga no apdrošināšanas stāža, kas uzkrāts līdz 1995.gada 31.decembrim un to nosaka un to nosaka par katru apdrošināšanas stāža gadu. Tātad par katru personu, kurai ir stāžs, kas uzkrāts līdz 1995.gada 31.decembrim, informācijai būtu jāatspoguļojas pensijas piešķiršanas dokumentācijā. Savukārt Projekta 7.punkts paredz noteikt, ka aģentūra piešķir piemaksu, pamatojoties uz tās rīcībā esošo šo noteikumu [2.punktā](https://likumi.lv/ta/id/185424#p2) minēto informāciju.Ņemot vērā, ka piedāvātais regulējums neparedz piešķirt piemaksas par katru apdrošināšanas stāža gadu, kas uzkrāts līdz 1995.gada 31.decembrim, visām personām, bet tikai tām, kuras pensionējās līdz 2011.gada 31.decembrim, LM piedāvātā redakcija ir maldinoša. | **Iebildums nav ņemts vērā.**Personu loks, kam ir tiesības uz piemaksu pie vecuma vai invaliditātes pensijas, ir noteikts likuma „Par valsts pensijām” pārejas noteikumu 41. un 41.1 punktā. Savukārt Ministru kabineta noteikumi nosaka ikmēneša piemaksas pie vecuma un invaliditātes pensijas par apdrošināšanas stāžu apmēru, kā arī piemaksas piešķiršanas, aprēķināšanas, noteikšanas, pārskatīšanas un izmaksas kārtību. Noteikumu projekts nenosaka personu loku, kam būtu piešķirama piemaksa pie pensijas. |  | Noteikumu projekta 2. un 7.punkts:„2. Piemaksa ir atkarīga no apdrošināšanas stāža (pilnos gados), kas uzkrāts līdz 1995.gada 31.decembrim un par kuru Latvijā ir piešķirta (aprēķināta) vecuma vai invaliditātes pensija (turpmāk – apdrošināšanas stāžs), un to nosaka par katru apdrošināšanas stāža gadu.7. Piemaksu piešķir aģentūra, pamatojoties uz tās rīcībā esošo šo noteikumu [2.punktā](https://likumi.lv/ta/id/185424#p2)  minēto informāciju.” |

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |
| --- | --- |
| Datums | Elektroniskā saskaņošana no 2019.gada 26.februāra līdz 4.martam. |
|  |  |
| Saskaņošanas dalībnieki | Tieslietu ministrija, Finanšu ministrija, Latvijas Brīvo arodbiedrību savienība un Latvijas Darba devēju konfederācija |
|  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas un Latvijas Darba devēju konfederācijas  |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | Noteikumu projekta 16. un 17.punkts:„16. Piemaksu pārtrauc izmaksāt, ja vecuma vai invaliditātes pensijas saņēmējs izbrauc no Latvijas uz pastāvīgu dzīvi ārvalstīs, izņemot Eiropas Ekonomikas zonas dalībvalsti. Piemaksu pārtrauc izmaksāt ar nākamo mēnesi, kas seko mēnesim, kurā aģentūrai ir kļuvusi zināma informācija par vecuma vai invaliditātes pensijas saņēmēja izbraukšanu no Latvijas uz dzīvi ārvalstīs. Piemaksas izmaksu atjauno pēc pieprasījuma saņemšanas aģentūrā, bet ne agrāk kā ar dienu, kad persona atgriezusies uz dzīvi Latvijā vai Eiropas Ekonomikas zonas dalībvalstī.17. Ja aģentūrā tiek saņemta informācija par pensijas saņēmēja izbraukšanu uz pastāvīgu dzīvi Eiropas Ekonomikas zonas dalībvalstī, pensijas saņēmējam, kuram piemaksas izmaksa ir pārtraukta, piemaksu atjauno no piemaksas pārtraukšanas dienas, bet ne agrāk kā 12 mēnešus pirms informācijas saņemšanas dienas.” | Saskaņā ar noteikumu projekta 16. punkta pirmo teikumu piemaksu pārtrauc izmaksāt, ja vecuma vai invaliditātes pensijas saņēmējs izbrauc no Latvijas uz pastāvīgu dzīvi ārvalstīs, izņemot Eiropas Ekonomikas zonas dalībvalsti. Ievērojot minēto, lūdzam precizēt noteikumu projekta 17. punktu, jo no noteikumu projekta 16. punkta izriet, ka personai, pārceļoties uz dzīvi Eiropas Ekonomikas zonā, piemaksas izmaksa netiek pārtraukta. Bet gadījumā, ja ar noteikumu projekta 17. punktu plānots noregulēt gadījumu, kad personai piemaksas izmaksa tiek atjaunota sakarā ar pārcelšanos uz dzīvi no trešās valsts uz Eiropas Ekonomikas zonas dalībvalsti, lūdzam precizēt noteikumu projekta 17. punktu, to konkrēti atrunājot. | **Iebildums ņemts vērā.** | Precizētie noteikumu projekta 16. un 17.punkti:„16. Piemaksu pārtrauc izmaksāt, ja vecuma vai invaliditātes pensijas saņēmējs izbrauc uz pastāvīgu dzīvi ārpus Eiropas Ekonomikas zonas dalībvalstīm. Piemaksu pārtrauc izmaksāt ar nākamo mēnesi, kas seko mēnesim, kurā aģentūrai ir kļuvusi zināma informācija par vecuma vai invaliditātes pensijas saņēmēja izbraukšanu uz pastāvīgu dzīvi ārpus Eiropas Ekonomikas zonas dalībvalstīm. 17. Piemaksas izmaksu atjauno, pēc pieprasījuma saņemšanas aģentūrā, ar dienu, kad persona atgriezusies uz pastāvīgu dzīvi Eiropas Ekonomikas zonas dalībvalstī, bet ne agrāk kā 12 mēnešus pirms pieprasījuma saņemšanas dienas.” |
| 2. | Noteikumu projekta19.punkts:„19.  Šo noteikumu 18.punktā minētajiem dokumentiem jābūt legalizētiem, ja Latvijas Republikas noslēgtie starptautiskie līgumi neparedz citu kārtību.” | Noteikumu projekta 19. punkts nosaka, ka Eiropas Ekonomikas zonas dalībvalstī dzīvojošā pensijas saņēmēja dzīvesvietu apliecinošiem dokumentiem jābūt legalizētiem. Vēršam uzmanību uz to, ka saskaņā ar Dokumentu legalizācijas likuma 3. panta otro daļu dokumentu legalizāciju regulējošās normas nepiemēro, ja publisks dokuments ir izsniegts Eiropas Savienības, Eiropas Ekonomikas zonas valstī vai Šveices Konfederācijā. Ja iestādei, kas pieņem šādu publisku dokumentu, radušās šaubas par tā autentiskumu, iestāde rakstveidā sazinās ar ārvalsts iestādi, kas publisko dokumentu ir izsniegusi vai ir atbildīga par publiskā dokumenta autentiskumu, ja Saeimas apstiprinātajos starptautiskajos līgumos vai Eiropas Savienības tiesību aktos nav noteikts citādi. Ievērojot minēto, lūdzam precizēt noteikumu projekta 19. punktu. | **Iebildums ņemts vērā.** | Noteikumu projekta 19.punkts izslēgts. |
| 3. | Noteikumu projekta 23.punkts:„23. Ja piemaksa tiek pārrēķināta, ņem vērā izmaksāto piemaksas summu.” | Lūdzam precizēt noteikumu projekta 23. punktu, nosakot, kādā veidā un kārtībā izmaksāto piemaksu summa tiek ņemta vērā piemaksas pārrēķināšanā. | **Iebildums ņemts vērā.** | Precizētais noteikumu projekta 22. punkts (iepriekš 23.punkts):„22.Ja piemaksa tiek pārrēķināta par pagājušo laiku, tad izmaksā starpību starp pārrēķināto un iepriekšējo piemaksas apmēru.” |
| 4. | Skat.anotācijas VI sadaļas 3.punktu. | Saskaņā ar noteikumu projekta anotācijas VI sadaļas 2. punktā sniegto informāciju Latvijas Pensionāru federācija ir vērsusies vairākās kompetentajās valsts iestādēs ar lūgumu skaidrot, kāds ir piemaksas pie vecuma un invaliditātes pensijas juridiskais statuss, vai tā ir sociālās palīdzības veids un kāpēc no tās tiek ieturēts nodoklis. Taču arī pēc šo noteikumu izdošanas tiek konstatēta iespējamība, ka pensionāri varētu iesniegt individuālu sūdzību Satversmes tiesā par nelikumīga nodokļa iekasēšanu no piemaksām. Ievērojot minēto un Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – MK instrukcija Nr. 19) 4.2., 4.6., 4.7. un 14.2. un 14.3. apakšpunktu, lūdzam papildināt noteikumu projekta anotācijas VI sadaļas 3. punktu ar skaidrojošu informāciju par sabiedrības līdzdalības procesā identificētās problēmas izvērtētajiem risinājuma variantiem.Tā kā likuma "Par valsts pensijām" pārejas noteikumu 41. un 41.5punkts paredz Ministru kabinetam pilnvarojumu noteikt kārtību, kādā piešķir un izmaksā piemaksu, kā arī nosaka tās apmēru, un piemaksas apmēra aprēķināšanas, noteikšanas un pārskatīšanas kārtību, Tieslietu ministrijas ieskatā, izdodot šos noteikumus, būtu jāievieš skaidrība, vai un uz kāda tiesiska pamata no piemaksas tiek ieturēts nodoklis. Ievērojot minēto, lūdzam papildināt anotāciju ar atbilstošu skaidrojumu. | **Iebildums ņemts vērā.** | Skat.anotācijas VI sadaļas 3.punktu. |
| **LDDK** |
| 5. | Noteikumu projekta 20.punkts:„20. Ja piemaksa noteikta pie priekšlaicīgi piešķirtās vecuma pensijas:20.1. izmaksājot piemaksu, piemēro likuma “[Par valsts pensijām](https://likumi.lv/ta/id/38048-par-valsts-pensijam)” 32.panta divpadsmito daļu,20.2. piemaksas saņēmējam attiecībā uz piemaksas saņemšanu ir tādi paši pienākumi, kādi noteikti likuma “[Par valsts pensijām](https://likumi.lv/ta/id/38048-par-valsts-pensijam)” [34.pantā](https://likumi.lv/ta/id/38048-par-valsts-pensijam#p34).” | LDDK iebilst pret Projekta 20.punkta pirmo apakšpunktuProjekta 20.punkta pirmajā apakšpunktā paredzēts noteikt, ka izmaksājot piemaksu, piemēro likuma “[Par valsts pensijām](https://likumi.lv/ta/id/38048-par-valsts-pensijam)” 32.panta divpadsmito daļu. Ņemot vērā, ka saskaņā ar likuma Pārejas noteikumu 41.punkta esošo redakciju personām, kuras pensionējas pēc 2011.gada 31.decembra, piemaksas nepiešķir, Projekta 20.punkta pirmajā apakšpunktā paredzētā situācija nav aktuāla un nav iekļaujama regulējumā.  | Elektroniskās saskaņošanas laikā iebildums atsaukts. | Noteikumu projekta 19.punkts (iepriekš 20.punkts):„19. Ja piemaksa noteikta pie priekšlaicīgi piešķirtās vecuma pensijas:19.1. izmaksājot piemaksu, piemēro likuma “[Par valsts pensijām](https://likumi.lv/ta/id/38048-par-valsts-pensijam)” 32.panta divpadsmito daļu,19.2. piemaksas saņēmējam attiecībā uz piemaksas saņemšanu ir tādi paši pienākumi, kādi noteikti likuma “[Par valsts pensijām](https://likumi.lv/ta/id/38048-par-valsts-pensijam)”  [34.pantā](https://likumi.lv/ta/id/38048-par-valsts-pensijam#p34).” |
| Atbildīgā amatpersona |     Dace Trušinska |
|  |  (vārds un uzvārds) |

06.03.2019 8:54

1507

D.Trušinska,67021553, Dace.Trusinska@lm.gov.lv

Labklājības ministrijas Sociālās apdrošināšanas departamenta vecākā eksperte